Lav et referat af nedenstående tekst:

Tekst:
Vi skal 17 år tilbage for at finde en ligeså dårlig sommer målt på omsætning, som den indehaver af Billigleg i Hals, Lars Jakobsen, oplever i år. Og det var endda i et mindre lokale end det, butikken ligger i nu. For også i Hals er der tomme gader på de dage, hvor byen normalt ville summe af liv. - Vi er lige præcis 28 procent bagud i forhold til vores omsætning i juli måned sidste år. Og det til trods for, at vi egentligt har gode torvedage. Faktisk skal vi 17 år tilbage til vores første åbningsdag for at finde en lignenede dårlig sæson, siger Lars Jakobsen. Sidste år mistede byen den lokale håndværksbager, og den dårlige omsætning kan få betydning for, hvor mange erhvervsdrivende, der er at finde i byen næste år. - Det betyder jo alverden. For os betyder det, at vi ikke kommer til at investere i nye faciliteter, ligesom det også betyder, at vi ikke kommer til at investere i at udvide sortimentet. Man kan da være bange for, at der er andre, hvor det kommer til at koste dem livet, siger indehaveren, der som konsekvens af den katastrofale sommer ikke selv kommer på ferie i år. Men modsat i Sæby er det ikke kun på grund af sommeren - eller mangel på samme - at det står skidt til i butikken. For normalt er der i legetøjs- og hobbybutikken også travlt på regnvejrsdage med turister, der har travlt med at købe Lego og brætspil, så det er lidt nemmere at fordrive tiden indendøre. - Men dem har vi ikke rigtig haft nogle af i år. For det første mangler vi de svenske og norske turister, men dernæst handler det også om, at folk er lidt mere tilbageholdende med at bruge penge, siger indehaveren. Og mens sæsonen for de fleste af byens erhvervsdrivende i byen ikke kan reddes, er der stadig håb for de kommende sæsoner. Derfor har byen kastet sig ud i det lange seje træk sammen med de nærliggende byer Hou og Egense. For her vil de ikke vente på kommunen eller turistforeningen. Derfor har de samlet penge sammen for at markedsføre området på hjemmesiden visithals.dk, fortæller indehaveren. - Der er ikke noget, der er så skidt, at det ikke er godt for noget. Vi tager skeen i den anden hånd, og går selv i gang med at markedsføre området. Vi har samlet penge ind blandt de erhvervsdrivende og andre interessenter. Det har knebet med en fælles indsats før i tiden, fordi vi nok har haft det for godt, siger Lars Jakobsen. - Vi vil gerne gøre opmærksom på, at det er lækkert at komme her i området

Referat:
Det er ikke kun i Sæby, at turisterne har svigtet.